Diari Oficial de la Generalitat Valenciana


Sumari del DOGV 9969, del 30-10-2024 (2024/11594)

EXTRACTE de la Resolució de 22 d’octubre de 2024, per la qual es convoquen subvencions per a donar suport a les proves de certificació de l’acreditació de la competència lingüística de valencià de les universitats valencianes que formen part de la Comissió Interuniversitària d’Estandardització d’Acreditacions de Coneixements de Valencià (CIEACOVA) per a l’any 2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11517

CVE
:   VUFW-Z-0527-90218

Data del document
:   22-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Extracte

Anàlisi jurídica

 Descriptors 

:   * ajuda pública
    * universitat

BDNS (identif.): 793359.

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions: <https://www.infosubvenciones.es/bdnstrans/GE/es/convocatoria/793359>

*Primer. Entitats beneficiàries*

Podran ser beneficiàries de les subvencions previstes en esta convocatòria les universitats valencianes que formen part de la CIEACOVA.

*Segon. Objecte*

Les ajudes van dirigides a donar suport a les proves de certificació de l’acreditació de la competència lingüística de valencià de les universitats valencianes que formen part de la Comissió Interuniversitària d’Estandardització d’Acreditacions de Coneixements de Valencià (CIEACOVA) per a l’any 2024.

*Tercer. Bases reguladores*

L’Orde 21/2024, de 28 d’agost, de la Conselleria d’Educació, Cultura, Universitats i Ocupació (DOGV 9930, de 5 de setembre de 2024), va aprovar les bases reguladores del procediment de concessió de subvencions per a donar suport a les proves de certificació de l’acreditació de la competència lingüística de valencià de les universitats valencianes que formen part de la Comissió Interuniversitària d’Estandardització d’Acreditacions de Coneixements de Valencià (CIEACOVA) i, la posterior correcció d’errades dels articles 4 i 5 de l’Orde 21/2024, de 28 d’agost, de la Conselleria d’Educació, Cultura, Universitats i Ocupació (DOGV 9943, de 24 de setembre de 2024).

*Quart. Quantia*

L’import global màxim que podrà assignar-se en concepte de subvenció per a esta convocatòria serà 600.000 euros.

*Quint. Termini de sol·licitud*

El termini de presentació de sol·licituds és de deu dies hàbils, a comptar de l’endemà de la publicació d’esta resolució en el *Diari Oficial de la Generalitat Valenciana*.

  

València, 22 d'octubre de 2024

(p. d. Resolució 13.04.2022; DOGV 9328, 29.04.2022)

Ignacio Martínez Arrúe

Director general d’Ordenació Educativa i Política Lingüística